# Itàlia Viva

Itàlia Viva (IV) és un partit polític liberal a Itàlia fundat el setembre de 2019. El partit està liderat per Matteo Renzi, un antic primer ministre d'Itàlia i antic secretari del Partit Democràtic (PD). A partir de 2021, Italia Viva és membre del Partit Demòcrata Europeu.

## Història

El 16 de setembre de 2019, en una entrevista a la Repubblica, Renzi va anunciar la seva intenció de deixar el PD i crear un nou partit. El mateix dia, en una altra entrevista en el programa de televisió nocturn Porta a Porta, va anunciar oficialment Italia Viva. En l'entrevista també va confirmar el seu suport al govern de Conte. Així, el van seguir inicialment 24 diputats i 12 senadors del PD. Tres senadors més es van incorporar respectivament procedents de Força Itàlia (FI), del Partit Socialista Italià (PSI) i del M5S, mentre que un diputat es va incorporar des de la Llista Cívica Popular, augmentant les xifres a 25 diputats i 15 senadors totals. Més endavant s'incorporaria un eurodiputat, obtenint així representació al Parlament Europeu.
L'escissió va ser fortament criticada des de diferents sectors, Zingaretti del PD la va descriure com un "error", mentre que Dario Franceschini ho va qualificar de "gran problema", Beppe Grillo, fundador de l'M5S, "d'acte de narcisisme" i el primer ministre Conte també va declarar la seva perplexitat, dient que Renzi "hauria d'haver-lo informat abans del naixement del govern".
La columna vertebral del nou partit es va basar en gran manera en Retorn al Futur, un moviment liberal que va liderar Renzi dins del PD entre el 2018 i el 2019, considerat ja llavors com el pas inicial d'un nou partit.
Al gener de 2021 el partit va retirar el seu suport al govern de Conte, provocant una crisi política que acabaria amb la formació del nou govern de Mario Draghi. Posteriorment, per a les eleccions de 2022 van formar una coalició amb Acció de Carlo Calenda, amb la qual obtindrien el 7.79% dels vots, amb 21 diputats i 9 senadors. Tot i que inicialment van formar un grup parlamentari conjunt i pretenien federar els partits, fruit de diferències polítiques i dels mals resultats en les eleccions regionals de Llombardia, Laci i Friül-Venècia Júlia, les dues organitzacions van abandonar la idea d'unificar els partits, trencant el pacte i els grups parlamentaris conjunts. Una part d'Itàlia Viva es va escindir creant els Popolari Europeisti Riformatori, que acabaria poc després integrant-se en Acció. Així, la seva presència institucional baixaria als 9 diputats, 7 senadors i 1 eurodiputat, lluny de les xifres inicials.

## Resultats electorals
### Eleccions legislatives

| Any | Líder | Vots | % | Diputats | +/- | Vots | % | Senadors | +/− |
| 2022 | Matteo Renzi | Coalició Acció-IV | Coalició Acció-IV | 9 / 400 | Nou | Coalició Acció-IV | Coalició Acció-IV | 7 / 200 | Nou |

### Parlament Europeu

| Any | Líder | Vots | % | Escons | +/– | Grup |
| 2024 | Matteo Renzi | Dins de SUE | Dins de SUE | 0 / 76 | Nou | – |

### Consells Regionals

| Regió | Any | Vots | % | Escons | +/− | Govern |
| Vall d'Aosta | 2020 | Coalició AV-SA-IV | Coalició AV-SA-IV | 0 / 35 | – | Extraparlamentari |
| Llombardia | 2023 | Coalició Acció-IV | Coalició Acció-IV | 2 / 80 | 2 | Oposició |
| Vèneto | 2020 | Coalició PSI-PRI-IV | Coalició PSI-PRI-IV | 0 / 51 | – | Extraparlamentari |
| Friül-Venècia Júlia | 2023 | Coalició Acció-IV | Coalició Acció-IV | 0 / 48 | – | Extraparlamentari |
| Emília-Romanya | 2024 | Dins Cívics amb De Pascale | Dins Cívics amb De Pascale | 0 / 50 | 1 | Extraparlamentari |
| Ligúria | 2020 | Coalició PSI-+E-IV | Coalició PSI-+E-IV | 0 / 41 | – | Extraparlamentari |
| Toscana | 2020 | Coalició IV-+E | Coalició IV-+E | 2 / 41 | 2 | Coalició |
| Laci | 2023 | Coalició Acció-IV | Coalició Acció-IV | 2 / 51 | 2 | Oposició |
| Pulla | 2020 | 18,025 (14è) | 1.1 | 0 / 51 | – | Extraparlamentari |
| Campània | 2020 | 173,870 (5è) | 7.4 | 4 / 41 | 4 | Coalició |
| Sicília | 2022 | Coalició Acció-IV | Coalició Acció-IV | 0 / 70 | – | Extraparlamentari |

## Referències

* ↑ «Former Italy PM Renzi leads breakaway from PD, still backs government» (en anglès). Reuters.
* ↑ «Renzi: "Il nome del nuovo partito sarà Italia viva. In Parlamento siamo più di 40"» (en italià), 17-09-2019. [Consulta: 6 març 2024].
* ↑ «Italia Viva - Website of the European Democrats» (en anglès americà), 08-03-2023. [Consulta: 6 març 2024].
* ↑ «Renzi lascia il Pd: “Uscire dal partito sarà un bene per tutti. Anche per Conte”» (en italià), 16-09-2019. [Consulta: 6 març 2024].
* ↑ Politica, Redazione. «Renzi: «Il nome della nuova sfida che stiamo per lanciare sarà Italia viva»» (en italià), 17-09-2019. [Consulta: 6 març 2024].
* ↑ «Matteo Renzi lascia il Pd e fonda nuovo partito: telefona a Conte e annuncia l'addio al Pd, Le ragioni della svolta in una intervista a Repubblica» (en italià), 16-09-2019. [Consulta: 6 març 2024].
* ↑ «Strappo Pd, Renzi: con me 40 parlamentari, 25 a Camera e 15 a Senato - Tgcom24», 22-09-2019. Arxivat de l'original el 2019-09-22. [Consulta: 6 març 2024].
* ↑ «Parlamento europeo, Italia Viva aderisce ai liberali di Renew» (en italià), 12-02-2020. [Consulta: 6 març 2024].
* ↑ «Scissione di Renzi dal Pd, Zingaretti: "Errore, mi dispiace". Cuperlo: "M'hanno lasciato solo. Mi piacerebbe che Civati tornasse"» (en italià), 17-09-2019. [Consulta: 6 març 2024].
* ↑ «Franceschini, Renzi? It's a big problem - Ultima ora - Ansa.it» (en italià), 17-09-2019. [Consulta: 6 març 2024].
* ↑ Santarpia, Valentina. «Grillo: «Renzi ha agito d’impulso come Salvini, basta narcisismi»» (en italià), 17-09-2019. [Consulta: 6 març 2024].
* ↑ «Doveva dirlo prima. La "perplessità" di Conte sulla scissione di Renzi» (en italià), 17-09-2019. [Consulta: 6 març 2024].
* ↑ «I Comitati «Ritorno al futuro», vicini a Renzi, a quota 400 in tutta Italia, 32 nel Lazio» (en italià), 25-11-2018. [Consulta: 6 març 2024].
* ↑ «Renzi non crede più nel Pd: sta preparando il suo partito» (en italià), 23-05-2018. [Consulta: 6 març 2024].
* ↑ Amaro, Sam Meredith,Silvia. «Italy's government in crisis after former PM pulls support for ruling coalition» (en anglès), 13-01-2021. [Consulta: 6 març 2024].
* ↑ Legorano, Marcus Walker and Giovanni «Italy’s Prime Minister Conte to Resign Amid Struggle Against Covid-19 and Recession» (en anglès). WSJ.
* ↑ «Elezioni politiche 2022: le news del 11 agosto. Calenda-Renzi, il patto c'è» (en italià), 11-08-2022. [Consulta: 6 març 2024].
* ↑ «Resultados de las elecciones en Italia 2022, en RTVE.es» (en castellà). [Consulta: 6 març 2024].
* ↑ Pacifici, Stefano. «Renzi e Calenda preparano la federazione per novembre» (en italià), 03-10-2022. [Consulta: 6 març 2024].
* ↑ «Il Terzo Polo è già finito» (en italià), 13-04-2023. [Consulta: 6 març 2024].
* ↑ «Terzo polo: senatori Azione migrano nel Misto, Iv gruppo a sé. Calenda esulta: “Habemus Papam”. Ma si complica il “divorzio” alla Camera» (en italià), 08-11-2023. [Consulta: 6 març 2024].
* ↑ «Azione, Calenda lancia fronte repubblicano con socialisti e liberali» (en italià). [Consulta: 6 març 2024].
* ↑ «Carlo Calenda annuncia: "Bonetti e Rosato entrano in Azione"» (en italià), 29-01-2024. [Consulta: 6 març 2024].